HILLSONG TV: Minun arvoni, minun tulevaisuuteni 4/4
Kiinnitätkö huomiota arvoihin?
Oletko tietoisesti asettanut arvot, jotka kehystävät elämääsi?
Hyvät arvot perustuvat vakau- mukselle, omalletunnolle ja kutsulle.
Vakaumus herättää vahvoja tunteita. Omatunto kertoo, mikä on oikein.
Kutsussa puolestaan on tulevaisuus ja tarkoitus.
Jatkan tänään aiheesta "Arvosi ovat tulevaisuutesi".
Onko sinulla selkeitä arvoja, joille elämääsi rakennat?
Ne ovat asioita, joille sydämesi palaa.
Mitkä arvot kehystävät avioliittoasi, perhettäsi?
Mitkä arvot kehystävät suhtautumistasi uraasi tai yritykseesi?
Mitkä arvot johtavat sinut täyttämään lahjojasi ja kykyjäsi?
Arvot ovat elintärkeitä. Puhun siitä, kuinka rakentaa hyviä arvoja elämään.
EDELLISESSÄ JAKSOSSA:
Arvosi ovat tulevaisuutesi.
Puhuin siitä opiskelijoille ja henkilökunnallemme.
Puhuin heille luvuista Mark 14 ja Joh. 12, -
joissa kerrotaan tarina Mariasta.
Marian arvot olivat selvät. Hänellä oli erittäin kallista parfyymiä -
ja hän rikkoi pullon.
Hän voiteli Jeesuksen. Se kehysti Marian elämää.
Jeesuksen arvot olivat selvät.
Jeesus rakasti Isää, Hän rakasti kadotettuja, -
Hän rakasti ja rakastaa köyhiä ja Hän rakastaa seurakuntaa.
Niitä neljää Raamattu erityisesti kertoo Jeesuksen rakastavan.
Mitä arvomme ovat? 1. Jeesus ja armon sanoma.
2. Arvostamme vastaanottavuutta, kaikkien mukaan ottamista.
Kaikki ovat tervetulleita. Jokainen saa tulla Herran luo.
3. Pidän seurakuntamme arvona Seurakuntaa isolla S:llä.
Kristuksen Seurakunta. Rakastamme Jumalan suurta Seurakuntaa.
Ajamme Hänen Seurakuntansa asiaa.
4. Ihmisten potentiaali on arvomme.
Minua innostaa se, kun ihmiset täyttävät potentiaalinsa, -
ovat kaikkea, mitä Jumala on kutsunut heidät olemaan, -
ja täyttävät Jumalan antaman kutsumuksensa ja tarkoituksensa.
Siihen me keskitymme seurakuntana.
Arvojen pitää kummuta kolmesta asiasta: -
1. Vakaumuksesta, eli siitä, mikä herättää vahvoja tunteita.
2. Omatunnosta, joka auttaa elämään sen mukaan, mikä on oikein.
3. Kutsumuksesta, eli siitä, missä näen tulevaisuuden olevan.
Se on arvojemme kehys.
Jos rakennamme vahvoja arvoja seurakuntana, -
kollektiivisena joukkona, josta seurakunta koostuu, -
jos yhteinen vakaumuksemme, omatuntomme -
ja tunne tarkoituksesta ja kutsusta -
on se, mikä kehystää arvojamme, tulevaisuutemme näyttää valoisalta.
Nyt 31 vuotta seurakunnan perustamisesta -
meidän pitää pysyä siinä, mihin uskomme.
Pidän laulusta "Uskon Isä-Jumalaan". Se on hyvää, puhdasta oppia.
"Uskon Poikaan, Kristukseen. Uskon Pyhään Henkeen ja kolminaisuuteen."
Ihana laulu! Rohkaisen teitä rakentamaan elämässänne -
vahvoja arvoja. Käyn tämän nopeasti läpi.
Nämä ovat asioita, jotka kertovat vahvoista arvoista.
1. Vahva perusta. Vahvoilla arvoilla on vahva perusta.
Marian perusta oli Jeesus. Se on vahva perusta.
Jokaisella meistä on Jeesus Kristus ja Jumalan sana.
Jeesus on Sana. Se on kaunis perusta jokaisen elämään.
2. Vahvoilla arvoilla on ikuisuus mielessään.
Jumalisesti istutettu käsitys tarkoituksesta.
3. Vahvat arvot johtavat terveisiin päätöksiin.
Jos arvosi muodostavat päätöstesi perustan, -
jumalinen viisaus ei ole vaikeaa.
Silloin teet päätöksiä Jeesuksen palveluun liittyvien arvojesi pohjalta.
Saat havaita, että teet sen kautta terveitä päätöksiä.
Kun Maria rikkoi alabasteripullon, tuoksuöljypullon, -
joka oli hyvin arvokas rahallisesti, se oli iso juttu kaikille muille.
Marialle se ei ollut merkittävää, koska hänen arvonsa keskittyi Jeesukseen, -
mikä auttoi häntä päätöksenteossa.
Vaikeita uhrauksia on helppo tehdä, kun arvot ovat oikeat.
Silloin tekee päätökset arvojen pohjalta.
Yhtäkkiä tahtoo uhrata aikaa ja energiaa kunnioittaakseen Jumalaa, -
laittaa Hänet ensimmäiseksi raha-asioissa -
ja rakentaa Sanan periaatteille. Yhtäkkiä kamppailu katoaa, -
kun rakentaa elämäänsä päätöksillä, -
jotka perustuvat elämää kehystäviin arvoihin.
Tahdon koko seurakunnastamme niitä, joille elämän arvot ovat selvät.
Arvoissa ei ole mitään epäselvää tai sumuista.
Ei se ole sellaista, että yhtenä päivänä on vakaumus, toisena ei.
Me tiedämme, uskomme ja olemme varmoja ja sitoutuneet.
Apostoli Paavali puhui siitä yhdessä jakeessa 2. Tim. 1:12.
Hän mahdutti siihen: "Tiedän, uskon, olen varma, olen sitoutunut."
Siinä on vakaumuksen mies.
Rukoilen, että meillä olisi vakaumus, joka kumpuaa jumalisista arvoista.
4. Vahvat arvot tuovat esiin hedelmää elämässäsi.
Rakenna elämä ja avioliitto vahvoille arvoille -
niin saat nähdä hedelmää avioliitossa.
Rakenna yritys Jumalan sanan perustalle -
ja arvoille, jotka ovat kyseisen alan mukaisia, -
mutta jotka pohjimmiltaan kumpuavat uskosta Jeesukseen.
Ei kaikkien arvojen tarvitse olla Jeesus, mutta Hän on arvojesi kehys.
Sellaisella yrityksellä on kaikki mahdollisuudet tulla siunatuksi, -
koska sen perusta on oikea. Perusta on tärkeä. Älä koskaan aliarvioi sitä.
Uskomme, että tämän rakennuksen perusta on vahva, -
koska tiedämme mitä käy, jos se ei ole. Sama koskee elämäämme.
Arvosi ovat tulevaisuutesi.
5. Vahvat arvot pitävät muut mielessä.
Ne eivät ole itsekkäitä.
Ne liittyvät aina jollain lailla toisiin. Jumalaan ja ihmisiin.
6. Vahvat arvot tunnistaa helposti prioriteeteistamme.
Prioriteettisi ovat yleensä mikroskooppi siihen, mitä arvosi ovat.
Sanot: "Jumalan sanan lukeminen on minulle arvo."
Vertaapa sitä siihen, paljonko me kaikki katsomme helvevisiota.
Saarnaan teille, mutta neljä sormea osoittaa minuun päin.
Sanomme: "Raamatun lukeminen on tärkeä arvo elämässäni."
Joskus se suhde näyttää tältä. Silloin pitää miettiä, kumpi oikeasti on arvo.
Prioriteetit kertovat todellisista arvoistamme.
Onko kaikki hyvin? Toivottavasti.
6. Vahvat arvot tunnistaa helposti prioriteeteistamme. Se käytiin jo.
7. Vahvat arvot vievät uusiin paikkoihin ja uusiin tekoihin.
Minä uskon sen. Kertomuksessa Jeesus sanoi naisesta, -
tästä pienestä naisesta talossa Betaniassa Israelissa: -
"Missä evankeliumia saarnataankaan, siellä hänen tarinaansa kerrotaan."
Pieni nainen, jolla oli veli ja sisko. Hänen isänsä oli spitaalinen, -
tai entinen spitaalinen, sillä Jeesus oli parantanut hänet. Näin uskotaan.
Ja nyt minä kerron hänen tarinaansa vuosia myöhemmin.
Tuo pieni elämä on kiertänyt maailmaa yhä uudestaan.
Arvot saavat sen aikaan, koska Hän voi tehdä monin verroin enemmän, -
kuten Ef. 3:20:ssä kerrotaan.
8. Sydämen palo ajaa vahvoja arvoja. Sydämen palo.
Sanakirjan mukaan arvot ovat asioita, jotka vaikuttavat ihmisiin.
Ne vaikuttavat kulloisenkin seurakunnan tai ryhmän edustajiin -
herättämällä tunteita ja sydämen paloa.
Jos arvot ajavat elämääsi, koet sydämen paloa niistä.
Ne eivät ole pölyisiä juttuja kirjan takana tai Raamatussa.
"Mitkäs arvoni ovat? Nämähän ne." Ei, ne saavat sinut liikkeelle aamulla.
Paikallisseurakunta Jumalan huoneen osana on ollut arvo, -
jolle Bobbie ja minä olemme raken- taneet koko suhteemme alusta asti.
Jumalan huone saa sydämemme palamaan, koska se on arvomme.
Moni teistä on sellainen. Hyvä merkki siitä, että elät arvojen ajamana, -
on se, jos Jeesuksen palveluun liittyvät asiat ovat elämäsi intohimoja.
Joskus niitä pitää herätellä, mutta ne kertovat, kuka olet.
9. Vahvoja arvoja vastaan hyökätään. Se kuuluu asiaan.
Aina on niitä, joilla on eri mielipiteitä ja rajoituksia -
ja jotka yrittävät pidätellä sinua. On asenteita, jotka yrittävät pidätellä.
Maria havaitsi sen myös. Juudas Iskariot sanoi, -
että öljy olisi voitu myydä ja rahat antaa köyhille, -
tosin ei hän itse välittänyt köyhistä vaan rahasta.
Mitä hänen huulensa sanoivatkaan, hän oikeasti tarkoitti: -
"Mitä rahan tuhlausta." Hän välitti rahasta.
Joskus ne, jotka syyttävät ja arvostelevat eniten, -
eivät oikeasti välitä siitä, mistä puhuvat.
He välittävät siitä, mikä on syvällä heidän sydämessään.
Rehellisesti sanoen kun kyse on seurakunnasta ja arvostelijoista, -
usein raha-asioista huutavat kovimmin ne, joiden ongelma on raha.
He sanovat: "Entä köyhät?"
Seurakunnat kyllä tekevät köyhien hyväksi enemmän kuin kukaan muu.
He ovat sen lumoissa, koska se hallitsee heitä.
10. Vahvat arvot herättävät täydellisen omistautumisen.
Täydellisen omistautumisen.
Mark. 10:ssä kerrotaan, että nainen kaatoi öljyn Jeesuksen päälle.
Hän ei pirskottanut sitä vaan kaatoi. Se on täyttä omistautumista.
Vesikasteessa uskomme täyteen upotukseen.
Jos sinua ei ole upotettu kokonaan, mene uudestaan.
Jos aiot palvella Jeesusta, sanot: "Vanha elämäni uppoaa."
Laitetaan se niin syvälle kuin voidaan.
Eriävät mielipiteet yrittävät saada sinulle messinkiarvoja.
Kultaiset arvot ovat niitä, joista koemme sydämen paloa.
Usein messinkiarvot ovat epäaitoja.
Niitä voi syntyä, jos oma vakaumus, omatunto tai kutsu ei ole selkeä.
Joskus ne tulevat ulkopuolisilta, jotka syyttelevät ja puhuvat jostakin, -
vaikka ongelma on jokin muu heissä itsessään.
Mitä messinkiarvoja liitetään seurakuntiin?
"Seurakuntaa kiinnostaa vain raha." Kuulostaako tutulta?
"Pitää maksaa kymmenykset. 10 prosenttia."
Joka on ollut täällä yli viisi minuuttia tietää, ettei ole pakko tehdä mitään.
Kukaan ei koskaan komenna täällä.
Uskomme Jumalan kunnioittamiseen. Opetamme Hänen sanaansa.
Mutta raha on messinkiarvo. Pitää huolehtia, -
että arvomme ovat selkeät ja herättävät paloa, -
jotta kultaiset arvot hukuttaisivat messinkiarvot.
Niin kellekään ei jää mitään epäilystä, mihin sinä, johtajat -
ja me seurakuntana keskitymme.
Mikä meitä oikeasti ajaa? Mikä saa sydämemme palamaan?
Jeesuksen nimessä tahdomme ne asiat selviksi.
2. "He ovat sellaisia hihhuleita. Kaikki on pelkkää kristillistä hypetystä.
Se on kuin kokista, joka ei ole oikeaa kokista vaan Lightia tai Zeroa.
Sellainen on seurakunta, joka ei ole kunnon seurakunta vaan hihhuleita.
Se on paperinohutta. Siinä ei ole syvyyttä."
Minä en usko sitä hetkeäkään.
Me olemme iloisia. Olemme innoissamme kristinuskosta.
Nostamme kätemme joskus ilmaan antautumisen merkkinä ylistyksessä: -
"Jumala, elämäni on sinun." Niin, olemme iloisia.
Rakennamme seurakuntaa nautittavaksi eikä vain siedettäväksi.
Nuoremme pitävät Tribal Wars ("heimosota") -tapahtumia.
Niille, jotka välittävät työsuojelusta, se on alituinen painajainen.
Monet henkilöstöosastolla rukoilevat sen puolesta öisin tuntitolkulla.
Nuoret voivat innostua hetkessä ja seuraavaksi itkeä ja palvoa Jumalaa.
Minusta se on puolustamisen arvoinen arvo.
Messinkiarvo on pelkkää pumpulia, josta syvyys puuttuu.
Pysy mukana, niin näet, miten Jumala tekee syviä tekoja -
ihmisten elämässä ympärilläsi. Kiitos Herralle siitä.
Se on messinkiarvo, että seurakunta on suljettu ryhmä, että se on valikoiva.
Puhuin siitä aiemmin. Me arvostamme kaikkien ottamista mukaan.
Ainoa poissulkeva asia on ahdas portti: -
ainoa tie Isä-Jumalan luo on Jeesus.
Ap. t. 4:12:sta mukaan on vain yksi nimi, jossa ihminen voi pelastua.
Siltä osin kristinusko on poissulkeva. Eivät kaikki tiet johda Jumalan luo.
Ei, Jeesus on ainoa tie Jumalan luo. Mutta kun sille tielle pääsee, -
sanoma armosta ei voisi olla syrjimättömämpi. Kaikki saavat tulla.
3. "Se on suurseurakunta."
Suurseurakunta viittaa isoon seurakuntaan, -
mutta usein monet käsittävät sen koneena.
Se on iso järjestö, iso koneisto.
Siksi pidän siitä, ettei kyse ole ikinä ollut seurakunnasta nimeltä Hillsong -
vaan Pelastajasta nimeltä Jeesus.
Siksi pidän ajatuksesta, että Hillsong ei ole vain iso seurakunta.
Se on pieni seurakunta, jossa on paljon ihmisiä.
Pidän siitä, että Hillsong on henkilökohtainen. Ne ovat arvojamme.
Olemme iso seurakunta ja uskomme lähetyskäskyyn.
Uskon, että kasvamme tästä vielä paljon, -
ihmisiä tavoitetaan enemmän, Jumalan liike pyyhkäisee yli maan -
ja meistä tulee vain yksi suurista seurakunnista.
Minä ja monet teistä muistavat, miten rukoilimme rukouskokouksissa,-
että täyttäisimme joskus areenoita. Se oli vain kaukainen unelma.
Rukoilimme keskustan viihdekeskuksen -
ja Allphones Arenan puolesta, että täyttäisimme ne.
Nykyään käymme siellä pari kolme kertaa vuodessa -
pitämässä eri konferensseja ja äänittämässä levyjä.
Siitä tulee elämäntapa ja paikka tuntuu kodilta.
Voimme helposti hukata sen, miten kaunista aikaa elämme.
Kyllä, välitämme kasvusta, lähetyskäskyn täyttämisestä -
ja vaikuttamisesta mahdollisimman monen elämään, -
mutta kun määriä lasketaan, kyse ei ole luvuista vaan ihmisistä.
Kun kävelen pääkaduilla, esimerkiksi New Yorkissa, -
vaikkapa vilkkaalla Broadwaylla, jossa on valtavasti ihmisiä, -
muistutan itselleni harjoituksena, että kaikilla näistä ihmisistä on elämä.
Kuka tietää, mitä murhetta he käyvät läpi? Muistutan siitä itselleni.
Seurakunnassakin pyrin samaan.
En puhu vain yleisölle vaan ihmisille, oikeille ihmiselämille.
Kasvu on meille arvo, mutta se ei ole, että olisimme iso koneisto, -
iso järjestö, jossa hukkaamme tarkoituksen: Jumalan ja ihmiset.
Mitkä ovat maailmasi ja elämäsi arvot?
Mille sydämesi palaa? Rakennatko niiden arvojen lähelle?
Avioparit, jos päätitte seurustellessa, mille arvoille rakennatte suhteenne, -
niin kuinka lähellä niitä arvoja olette pysyneet ja pysytte?
Jos sydämen palo arvoihin pysyy, ne kehystävät tulevaisuuden.
Jos me seurakuntana pysymme lähellä vakaumusta, -
Jumalan antamaa omaatuntoa ja tarkoitusta ja kutsumusta, -
silloin uskon tulevaisuuden olevan valoisa.
Jos lähdemme pois perustasta, silloin olemme tuulten heiteltävissä.
Vuosien mittaan olemme nähneet, -
miten Jeesus jatkuvasti rakentaa seurakuntaansa.
Uskon sen johtuvan pitkälti siitä, että ihmiset, kuten te, kunnioittavat Häntä,-
laittavat Hänet ensimmäiseksi ja rakastavat Hänelle tärkeitä asioita -
eli kadonneita, köyhiä, Isää ja seurakuntaa.
Jos pidämme ne arvot elämässämme ja seurakuntamme keskipisteessä, -
en epäile, etteikö Jumalalla olisi meille upeita aikoja edessä -
yhdessä ja yksilöinä. Aamen. Siunausta!
Puhun aiheesta "Arvosi ovat tulevai- suutesi" seurakuntamme ytimelle.
Pidämme tällaisia erityisiltoja pari kertaa vuodessa.
Niihin tulevat seurakunnan ytimessä olevat ihmiset: vapaehtoiset, johtajat,-
henkilökunta, tiimit ja muut, jotka kuuluvat seurakuntamme sydämeen.
Tykkään puhua tuolle ryhmälle, koska uskon, -
että seurakunnalla on muiden orgaanisten asioiden lailla sielu.
Jos seurakunnan sydän ja sielu on siunattu ja terve, -
koko seurakunta on terve yhtä lailla.
Apostoli Johannes sanoi ystävälleen Gaiukselle: -
"Rukoilen, että menestyt ja pysyt ter- veenä, niin kuin sielusikin menestyy."
Toisin sanoen jos menestyy sisäisesti, jos on sisäisesti siunattu ja terve, -
sen synnyttämä hedelmä on tervettä. Uskon sen pätevän seurakuntaankin.
Asiat, joista puhun seurakunnan avainhenkilöille, -
pätevät jokaiseen ihmiseen, jokaisen elämään.
Toivon, että sovellat niitä omaan elämääsi, -
koska arvot todella kehystävät tulevaisuutesi.
Kaikki oli tavallista. Tavallinen kasvatus, kaksi isoveljeä.
Isä ja äiti, rakastava suhde.
Eräänä tiistaina kaksi poliisia koputti oveen ja kertoi, -
että äiti ja isä olivat kuolleet autokolarissa.
Se hetki käänsi minun ja veljieni elämän ylösalaisin.
Emme osanneet käsitellä tilannetta perheenä, joten muutimme erillemme.
Asuin yksin 16,5-vuotiaasta asti.
Kun olin menettänyt vanhempani ja saanut elämäni kuntoon, -
eräs tyttö rakastui minuun ja saatoin aloittaa jotakin itse.
Olin päättänyt kasvattaa perheen, -
jossa ― tapahtuipa mitä vain ― pysyisimme läheisinä -
ja perheyksikkönä vaikeuksienkin keskellä.
Jos pitäisi määritellä ydinarvomme, Jumala olisi ensimmäinen.
Hän on perheemme keskus. Hän on minun elämäni keskus -
ja meidän elämämme keskus yksilöinä ja perheenä.
Avioliittomme alussa päätimme, -
ettei mikään saisi meitä poistumaan ruokapöydästä.
Pöytä itsessään ei ole tärkeä. Se on vain pala puuta.
Mutta meille se tarkoittaa yhteyttä, jota sen äärellä koemme.
Kun istumme sen äärellä, puhumme, tuomme Jumalan mukaan, -
ja istumme rauhassa. Se on aikaa olla hyvä, vahva perhe.
Joka päivä, tapahtuipa elämässä mitä vain, -
meille ruokapöydässä istuminen on prioriteetti.
Se on ydinarvojamme. Toivon, -
että lapsemme vievät sen mukanaan perheisiinsä.
Ota tämä vapautettu elämä
Rakkautesi astia
Täysin omistettu -
näkemään valtakuntasi tulevan
Kiitos Jeesus
Vapautit minut
Kristus, Pelastajani
Pelastit minut
Kiitos Jeesus
Vapautit minut
Kristus, Pelastajani
Pelastit minut
Jeesus
Korotamme nimeäsi, Jumala
Palvomme sinua, Jeesus
Ei ole kaltaistasi, Herra
Jeesus
Laulakaa yhdestä suusta Laulamme sen, korotamme sitä
Annoit minulle elämän Avasit silmäni
Rakastan sinua, Herra Rakastan sinua, Herra
Astuit sydämeeni Erotit minut itsellesi
Rakastan sinua, Herra Rakastan sinua, Herra
Annoit minulle elämän Avasit silmäni
Rakastan sinua, Herra Rakastan sinua, Herra
Astuit sydämeeni Erotit minut itsellesi
Rakastan sinua, Herra Rakastan sinua, Herra
Jeesus Rakastamme sinua, Jeesus
Palvomme sinua, Jeesus
Annoit minulle elämän Avasit silmäni
Rakastan sinua, Herra Rakastan sinua, Herra
Astuit sydämeeni Erotit minut itsellesi
Rakastan sinua Herra...
UUTTA OPETUSTA -
PASTORI BRIAN HOUSTONILTA -
NO OTHER NAME -CD:LLÄ
Kun sanotaan, ettei ole toista nimeä, ymmärrä, -
että kaikki suoja, turva, huolenpito, auktoriteetti ja voima, -
jota tarvitset, on sinun sen ihanan nimen, Jeesuksen, kautta.
Siinä nimessä on jotakin erityistä. Jeesus.
TILAA OPETUS: HILLSONG.COM/TV
Seuraava paikallisjuna 6 Brooklyn Bridge ― City Hall -asemalle -
saapuu kahden minuutin kuluttua.
Kristus, tässä olemme Kuolemansa kautta me elämme
Jeesuksen nimessä Jeesuksen nimessä
Masennus lakkaa Vangit vapautetaan
Jeesuksen nimessä Jeesuksen nimessä
UUSI YLISTYSLEVY JA DVD JULKAISTU
Kiitos seurastanne. Arvonne ovat tulevaisuutenne.
Kirjoita ylös, mille arvoille tahdot rakentaa tulevaisuutesi.
Uskon, että jos sydämesi palaa niistä asioista ja rakennat niille, -
ne arvot todella kehystävät tulevai- suutesi. Ne voivat säästää ahdingolta -
ja saada sinut elämään Jumalan lupausten ja voiman mukaan.
Siunausta. Muistakaa, että paras on vielä tulossa.
Suomennos: Maija Tuukkanen